อนุ กมธ. แก้ รธน. นัดแรกถกประเด็นตั้ง ส.ส.ร.-ทำประชามติ
อนุ กมธ. แก้ รธน. นัดแรกถกประเด็นตั้ง ส.ส.ร.-ทำประชามติ 
อนุ กมธ. แก้ รธน. นัดแรกถกประเด็นตั้ง ส.ส.ร.-ทำประชามติ
6 ต.ค. 2563

นายนิกร จำนง ในฐานะโฆษกคณะอนุกรรมาธิการพิจารณาเสนอความเห็นในประเด็นข้อกฎหมายที่กรรมาธิการพิจารณาร่างรัฐธรรมนูญแห่งราชอาณาจักรไทยแก้ไขเพิ่มเติมก่อนรับหลักการ ตั้งขึ้น โดยมีนายวิเชียร ชวลิต เป็นประธาน กล่าวถึงการประชุมนัดแรกในวันนี้ (6 ต.ค.63) ว่า การพิจารณาในข้อกฎหมายมี 2 ประเด็น เรื่องแรก คือ การแก้รัฐธรรมนูญมาตรา 256 เพื่อนำไปสู่การตั้งสมาชิกสภาร่างรัฐธรรมนูญ (ส.ส.ร.) ขึ้นมายกร่างรัฐธรรมนูญฉบับใหม่ จะขัดต่อรัฐธรรมนูญหรือไม่
และประเด็นที่ 2 คือหารือว่าการทำประชามติการแก้ไขรัฐธรรมนูญจะต้องทำเมื่อใด ทำก่อนหรือทำหลัง หรือทำกี่ครั้ง โดยนำความเห็นจากการอภิปรายของสมาชิกรัฐสภาเมื่อวันที่ 23-24 ก.ย.มาประกอบการพิจารณา ก่อนสรุปความเห็นส่งที่ประชุมกรรมาธิการชุดใหญ่ต่อไป
ส่วนกฎหมายที่จะต้องนำมาเป็นกรอบการจัดทำประชามติการแก้ไขรัฐธรรมนูญ นายนิกร กล่าวว่า กรรมการการเลือกตั้ง (กกต.)ได้ตั้งเรื่องมาแล้ว ซึ่งอาจมี 2 ทาง คือร่าง พ.ร.บ.ประชามติ หรือ ร่าง พ.ร.บ.ประชามติของคณะรัฐมนตรี แต่ติดตรงที่ว่า กฎหมายดังกล่าวใช้สำหรับนโยบายรัฐบาลที่ประชาชนมีความเห็นต่าง จึงต้องพิจารณาในข้อกฎหมายว่าจะนำมาใช้ได้หรือไม่